Paulus Auvray

Paulus Auvray (natus Périers in Manica die 17 Iulii 1904; mortuus Lutetiae die 12 Februarii 1977Mortuorum index, data.gouv.fr, Insee, 1977 [Acte de décès n° 43 - État-civil de Paris 6e - Fichier des personnes décédées].) fuit sacerdos Catholicus, Sacrarum Scripturarum peritus, et linguae Hebraicae professor. 

Anno 1923 Congregationem oratorii Sancti Philippi Nerii intravit, ordinationem sacerdotalem Romae post septuennium nacturus. Studia plura in urbe aeterna perfecit. Annis autem inter 1933 et 1939 biblica oratorianos Montsoult convenientes docebat, nisi interim Hierosolymis inveniretur. Ab anno 1940 in aedibus Massillon in circumdario IV Parisiensi operam dabat, et in universitatis Instituto Catholico Parisiensi primus bibliothecarius factus est. Annis 1948 et 1949 Bononiae muneribus suis fungebatur. Annis inter 1949 et 1954 rursus Montsoult in oppido erat; inde iter Parisiense facere denuo licuit, ubi anno 1969 rude donatus est. 

Praeter exegetica et philologica in administranda oratorii congregatione auxiliavit: quoniam anno 1946 inspector generalis annoque 1949 secretarius primus creatus est. Historiam congregationis suae haud neglexit, res varias de saeculis ulterioribus in lucem proferens.Les lettres du Père Charles de Condren et Richard Simon, Lutetiae 1942, una cum Andrea Jouffrey; Étude bio-bibliographique avec des textes inédits, Lutetiae 1974. Etiam ista versio Francogallica recentior Scripturarum notissima Bible de Jérusalem symbolis eius gaudebat. Quod Iosephus Ricciotti in Terra Sancta indagaverat, Anno 1939 Francogallice vulgavit. De propheta Isaia disseruit et linguam Hebraicam in plebe magis notam fecit, cum libros definitivos ad sanctum idioma ediscendum (Une initiation à l'hébreu biblique, Lutetiae 1955; L'hébreu biblique, Lutetiae 1962) edidisset. Anno 1964 editia altera commentariis glossarioque ornata apparuit (Initiation à l'hébreu biblique - précis de grammaire - textes expliqués - vocabulaire, Desclée, Lutetiae 1964) quam iesuita Petrus Knauer feliciter in Theodiscum convertit (editio secunda, Paderbronnae 1999).

Ipse autem etiam psychologicis, religionibus non Christianis, numismaticae, impressionismo, et physiologiae intentus erat. Patriae Manicensis cultum atque humanitatem usque ad mortem in altum tollebat. Cum ad finem vitae proximus esse coepit, peregrinationem Hiersolymitanam fecit.

Bibliographia
Jean-François Hamel: Dictionnaire des personnages remarquables de la Manche, tomus 2 (=Inédits & Introuvables), 2002
Communauté de l'Oratoire de France (eld.): Paul Auvray, prêtre de l'Oratoire, Lutetiae 1978 
Commentatio apud wikimanche.fr.

Notae

Categoria:Auctores Francogallici
Categoria:Interpretes
Categoria:Iudaeologi
Categoria:Philologi Franciae
Categoria:Presbyteri catholici
Categoria:Professores Universitatis Catholicae Parisiensis
Categoria:Scriptores Franciae
Categoria:Theologi Franciae